"Madume moreetsi, mo kgasong ya bosigo jono ya ura ya borataro e e tlang ka Mpho Lepedi, re tlile go utlwa faMokhuduthamga wa lefapha la Thuto, Panyaza Lesufi, a re tiro ya babatlisisi ba ba ikemetseng ba ba tla batlisisa mabaka aa tlhodileng leso la morutwana wa dingwaga di le 13, Keamohetswe Shaun Seboko, e tla ikeega thata mo tshedimosetso e go kaiwang e sa lolama e e rebotsweng ke batlhankedi ba sekolo. Morutwana wa Grade7 o nweetse ka mo teng ga swimming pool ya hostel ya LaerSkool Bekker ka Laboraro kwa Magaliesburg. Ke morutwana wa bobedi kwa Gauteng go nwela mo bekeng e fetileng"